bavarian-nlp/barwiki-20250901 huggingface dataset:
Oibaschdoaf

Oibaschdoaf (amtli: Albersdorf) is a Ortstei vo Vuizhof und liegt im Landkreis Passau. Oibasdoaf liegt entahoib da Doana auf am 600 m hoha Berg. Verkehrstechnisch liegt des Dorf günstig an da Staatsstraß 2119 von Vuizhof Richtung Eging. De Autobahnausfahrt Gorhom is nur 5 Kilometer weg, der Bahnhof Vuizhof etwa 2 Kilometer und da Flugblotz Vuizhof liegt sogar in da ehemaligen Gemeinde Oibastoaf, in Schmalhof, direkt unterhoib vom Berg.
Easchte urkundliche Erwähnung hod Oibaschdoaf im 13. Jahrhundert gfundn, damois hod da Ort no Adilgersdorf ghoasn. Der Nam hats se dann im Laufe der Zeit in Albersdorf verwandelt. Erinnern an den friaran Ortsnaman duad no a Stroß, de auf den Nama Adilgeastraß hert. Oibastoaf is am berühmten Säumerweg gleng und so war scho im Mittelalter im Ort reges Treiben.
Oibastoaf war bis 1972 a eigenständige Gemeinde und is seitdem a Ortsteil vo Vuizhof. Ois Oibastof nu eigenständig war, war as Rathaus eascht in Frauadorf (ghert heid zur Geminde Windorf) und später in Schmalhof agsiedelt. Pfarreimäßig hod Oibastof scho owei zu Vuizhof ghert.
Der Ort nördle von Vuizhof hod 550 Einwohna und 2 Vereine, de Landjugend und Feierwehr. In Oibaschdoaf is zudem a Gewerbegebiet ogsiedelt mid iatz 4 Firmen. In Oibaschdoaf gibts ois Freizeitmeglichkeiten an Fuaßboiplotz und an Basketboiplotz. Im Dorf gibts 3 Kapelln und jeds Joar zwoa Feste, as Weinfest und as Dorffest.
Schwoazzes Meea

As Schwoazze Meea (dt.: Schwarzes Meer) is a Meea in Eirasien zwischn Eiropa, Kaukasus und Anatolien. Ois Binnenmeea ghead's zan Atlantik; iwas Middlmeea is's domid vabundn. Es is bis uma 2212 Meta diaf und hod a Fläch vo 436.400 km², da Rauminhoid mocht 547.000 km³ aus.
Eadkund.
As Schwoazze Meea liegd on da Grenz zwischn Kloaasien/Kaukasus und Sidosteiropa/Osteiropa. De Orainastootn san: de Ukraine, Russland, Georgien, Tiakei, Buigarien und Rumänien.
Gasteig

Gasteig is a kloans Deafe mit 5 Heisa zwischn da Stod Braunau und dem kloan Oat Aching. Wonn ma von Gasteig as Huabawegal an Berg auffi geht und nu a weng weida donn kimmt ma noch Himmilindoch. In Gosteig söba san 2 Bauan, da Oachbaua und da Haschl, und a bissl aussahoib vom Doaf gibts hoit nu an Wieshora.
Ostsää

De Ostsää, Boitisches Meea oda Suevisches Meea (dt.: Ostsee, Baltisches Meer oda Suevisches Meer, vo Latein: Mare Balticum) is a 412.000 km² großs und bis za 459 Meta diafs Binnenmeea in Eiropa. Es is's gressde Brackwossameea vo da Wejd. Da Rauminhoit bedrogd 21.000 km³.
Geografie.
De Ostsää is zwischn da Skandinavischn Hoibinsl und Noad-, Noadost- und Middleiropa. De westlichsde Stej is ba Flensbuag, de neadlichsde on da schwedisch-finnischn Grenz im Bottnischn Meeabusn, de estlichsde ba Sankt Pedasbuag und de sidlichsde ba Stettin.
Foingde Lenda grenzn on d'Ostsää: Deitschland, Dänemark, Schwedn, Finnland, Russland, Estland, Lettland, Litaun und Poin. De gressdn Fliss, de in d'Ostsää mindn, san d'Oder, de Weichsl, Meml, Düna, Newa und da Torne älv. Za da Ostsää ghean aa vui Buchtn, Meeaenga und Insln.
De Ostsää lossd se in foingde Bereiche eihtein:
Gschicht.
Scho im Oitatum hod's Hondlswege gem, af dena ma z. B. Bernstoa und Pejze in Richtung Remischs Reich transpoatiad hod und umkeahd Keramikwoarn, Wein und Äj ogliafad woan san. Za da Zeid vo da Hanse woa de Ostsää aa a bedeitnda Vakeahs- und Honndlsweg. Im Dreißigjeahring Kriag hod Schwedn Eaobarunga im Ostsääraum gmochd. Und im Zwoatn Wejdkriag hod de deitsche Flotte (Marine)Flotte geng de sowjetische kempfd. Weahnd'm Koidn Kriag hom vui vasuachd, iwa d'Ostsää in an Westn z'flichdn.
Sääfoaht.
On da Ostsää san vui wichtige Säähef, z. B.: Kopenhagen, Malmö, Stockholm, Turku, Helsinki und Sankt Pedasbuag. Bsondas wichtig fia'n Vakeah im Ostsääraum san de vuin Feahvabindunga und de großn Bruckn. De meistbefoahne Sääschifffoahtsstroßn vo da Wejd is da Noad-Ostsää-Kanoi ("NOK"), dea de Ostsää mid da Noadsää vabindd, domid ma ned iwa's Kattegat und Skagerrak foahn muass.
Bauerding

Bauerding is a Deafi, des wos im Herza vo da Gmoa Weng im Beziak Braunau in Owaöstareich liegt. Des Deafi hod 95 Eihwohna und 24 Haisln.
Es is, womma vo Weng oba an Bauerdingasteig, foat direkt zan ereicha. Ondas kommas a ibad B148 ereicha waun ma vo Braunau kumt und bei Manghom rechts zuwi foat, oda waun ma vo Oithom her aussa kimt nochm "Beri" (beim "Hargassner" weita) links weggan foat.
Wiatschoft.
Es gibt drei grouse Bauan, a kloans Wossakroftwerk und a kloane Opfezucht.
Scheegeising

Scheegeising (amtli: Schöngeising) is a Gmoa im Landkroas Bruck in Obabayern westli vo Minga und Mitglied vo da Vawoitungsgmoaschaft Grafrath. Se liegt rund 7 km sidwestli vo Bruck und 30 km westli von Minga.
Zua Gmoa Scheegeising ghean de Gmoateile Scheegeising, Jexhof und Zellhof.
Albertinische Wossaleitung

De Albertinische Wossaleitung wor de easchte Wossaleitung mit an weidreimigan Netz vo Rohrleitungan in der Gschicht von da Weana Wossavasurgung. 1804 is fertig wurn und bis 1890 wors in Gebrauch.
De Leitung wor a Idee von da Erzherzogin Maria Christina, ana Tochta von da Maria Theresia. Dera ihr Witwer, da Albert Kasimier von Sachsen-Teschen hot da Niedaestreichischen Regierung des entsprechende Aungebot gmocht und im Mai 1803 is augnumma wurn und da Obakämmerer von da Stod Wean, da Stephan Edler von Wohlleben is zum Bauleita bestimmt wurn. Z´end 1804 wor des Bauwerk, wos 400.000 Guidn kost hot, fertig.
S´ Wossa hot ma im Hoiterbochtoi, wo heit de Hittlbergstroßn is, etliche Quölln eigfaungt, insgesaumt 4.000 Klafter Saugkanäu und etliche Brunn und nebn da heitichen Otto-Wagner-Villa de Brunnstubn aufgstöllt. Vo durt is des Wossa in ana Rohrleitung zu an Wossaturm auf da Penzinger Hächn und vo durt weita durch de Mariahüfer Stroßn weida noch Mariahüf, Neibau und Josefstod gleit wurn.
Hoin kenna haum si de Leit des Wossa vo an 
Da letzte dahoidane Brunn vo dera Listn doda is da ochteckade Isisbrunn aufm Albertplotz in da Josefstod. Er is da anziche gusseisane Brunn in da Stod, is von de Graf Salm´schen Eisenwerke in Blansko bei Brinn gmocht wurn und stehd unta Denkmoischutz.
Laut an Dekret von da Regierung vom 6. Septemba 1808 ist de Albertinische Wossaleitung da Weana Stodhauptmaunnschoft ibagebn wurn und daunn ab dem 30. Oktoba 1851 vo da Stod Wean dahoitn wurn. Wauns noch´n Weana Stodbauaumt geht, dann hot de Wossaleitung 1861 gschatzte 6.000 bis 7.000 Eima Wossa brocht. De Tendenz wor olladings follad
De oide Brunnstubn – a niedricha rechteckada Bau mit an Sottldoch, mitn albertinischen Woppn und ana Tir, de mid Eisnplottn bschlogn is – wird noch wia vur von de Weana Wossawerke dahoidn.
Texas

Texas is a Bundesstoot im Südn vo de USA. Sowoi noch da Fläch wia aa noch da Bevejkarung is Texas da zweitgreßte Bundesstoot.
Nem Vermont is Texas da oanzigste Bundesstoot, dea wo amoi a unobhängige Republik woa.
Gresste Städd.
Einwohna 2000/2010: U.S. Census 2000 (hellblau) und U.S. Census 2010 (grün)
Drahdiwaberl

A Drahdiwaberl oda Drahdiwawal, aa Dralla is a Spüzeig, des wos auf ana Untalog um a senkrechte Axn draht wiad und do a Weu de Ausrichtung hoid und aufm Untagrund umadumwaundat. Drahdiwaberl ghean zu de ötastn Spüzeig iwahaupt. Drahdiwaberl woan owa ned nua a beliabts Kindaspüzeig, se san aa fias Glicksspü und fia Woasogarei vawendt wuan. Des Drahdiwaberl-Prinzip kummt aa in da Technik zua Aunwendung.
Uasprung.
A Drahdiwaberl is urspringlich a hözans Puppal gwen, des wos si um de eigane Axn draat hod. Des Puppal hod es Motiv vom "Draha", ana beliabtn Danzlmusi, auf gnumma. Späda is draus aa da Naum fia a ochteckadn Dralla wuan, des wos auf de Seitn "Augn" wia ban Wiafen ghobt hod (vau 1 bis 7) und auf da ochtn Seitn es Waberl oda es Mariandl drauf (ois Joker). Im Lauf vau da Zeid is "Drahdiwaberl" aa zan Synonym fia olle Dralla wuan.
Drahdiwaberl kummt vo "Drah di Waberl", wos sovü wia "Drah di Barbara" haasst. "Waberl" kummt aus da Kindasproch, wos bei Kindaspüzeig friacha efta da Foi woa. Zum Drahdiwaberl Spün wiad oft a Kindaliad gsungan:
"Drah di Waberl Flußpapier"
&lt;poem&gt;
Drah di Waberl Flußpapier,
gstumpfats Besal danz mit mir,
drah di hinum, drah di herum,
drah di Waberl rundumdum.
&lt;/poem&gt;
Dea Text wiad in Bayern aa gean zu ana beliabtn Danzlmusi gsungan, im "Woidjaga" (Waldjager), a klassischa "Draha". Da Text weicht a weng vom Kindaliad ob (mit "is mei Oide buglad worn", in zig Variationen).
„Woifal“.
A aundara Weana Nauman dafüa is Woifal (oda Wolferl), wia'r a in dem Weanaliad „A klana Lausbua“ vuakummt: "„...Woifaltreib'n, Rafflersteig'n, Tempelhupfen...“" (da Raffler is in Wean da papiarane Kindadråch'n).
Aundare Bedeitungen.
Im iwatroganan Sinn nennt ma an Opportunistn, an Wendehois oda an Mitleifa aa Drahdiwaberl.
Drahdiwaberl is aa da Naum vo ana vo de easchtn Weana Rockgruppn, wo in da Aufaungszeid aa da Hölzel Hansi (bekaunt unta Falco) und de Jazz Gitti mitgmocht haum.
Günter Grünwald

Da Günter Grünwald (* 27. Novemba 1956 z Inglstod) is a boarischa Komika und Kabarettist, dea ba seine Auftritt aa (oba)boarisch redt.
In seina Sendung "Grünwald Freitagscomedy" wor bis 2009 de Monika Gruber oiwei dabei, 2015 wors aber nimma dabei, wei ihr des zu stressig wor. Sei aktuella Stammgast is da Markus Stoll, den ma aa ois Harry G vo YouTube kennt. De Sendung is oa Moi im Monat afm BR um 22.30 Uhr z segn und dauat a dreiviertelte Stund. Außadem hod er a no bei „Die Komiker“ midgspuit. De keman a aufm BR.
Wohna duad a in Inglstod, arbatn owa moast z Unterföhring (ban Boarischn Rundfunk).
Da Grünwald nennt si sejm a „Botschafter des guten Geschmacks“ und vawendd ba seine Aftritt sein Hoamatdialekt.
Ein Münchner im Himmel

Ein Münchner im Himmel, is a humoristische Satire vum bayerischn Dichta Ludwig Thoma, de 1911 vaeffentlicht worn is. De Satire zejd zu dena am heifigstn rezitiatn Weakn vo da boarischn VoiksLiteratua. Fia de Schoiplottn hom u. a. da Adolf Gondrell, da Fritz Strassner, da Karl Peukert und da Gustl Bayrhammer gsprochn. In dera Gschicht gähds mid vui Augnzwinkan um an typisch boarischen, Münchna Grantla. Nem dena Lausbubengeschichten zejd des zu de bekanntestn Weake vum Thoma.
Inhoid.
De Gschicht handlt vum Alois Hingerl, Dianstmo Numma 172 af'n Mingara Haptbohhof. Wei er an Aftrog mid groußer Hetzterei erledigt, trifft eam da Schlog und er foid um und stiabt. Zwoa Engl schleppn eam glei in Himme. Vum Petrus griagt er an Nam Engl Aloisius, dazua a Harfn und a eigene Woikn. De himmlische Hausordnung schreibt eam vor, dass er af seina Woikn sitzn muass und noch an festn Terminplan "frohlockn" und "Hosianna singan" soit. Af sei Frog, wann er endlich wos z'dringa griagn dadad, sogt da Petrus zum Aloisius: "Sie wean ihr Manna scho no griagn". Manna stott Bier? Aloisius hod schlimme Voaahnungen. Glei kimmts zu Handgreiflichkeitn mid oan himmlischn Roude-Radler-Engl, seina vahosstn Konkurrenz af Erdn. Grantlnd fongt'a o af seina Woikn "z'frohlockn". Ois a vorbei fliagenda Engl seina Bitt noch „am Schmeizla“ (oana Prisn Schnupftabok) mit an vaständnislosn "Hosianna!" beantwortet, kimmt sei ganza Zorn hoch, und ea fongt o zu schimpfn und fluachn, wos se mid sein "Frohlockn" vamischen duad. Duach dees "Ha-ha-lä-lä-lu-u-uh – – Himmi Herrgott – Erdäpfi – Saggerament – – lu - uuu - iah!“ wiad sogoa da Herrgod af eam afmerksam.
Nach oana kuazn Beratung mid'n Petrus kimmt da liabe God noch de Weata "Aha! Ein Münchner!" zum Schluss, dass da Aloisius fian Himme nedda zua braucha is. Drum gibt a eam a neiche Afgob. Er soi da Bayerischen Regierung de gettlichn Ratschläg ibamittln. Destwegn soit er a poa moi in da Wochn noch Minga fliagn und dann hätt sei liabe Säej aa a Ruah. Do gfreit si da Alois de Haxn aus, nimmt de gettlichn Ratschläg entgegn und fliagt noch Minga ab. Natiali gäht'a zeascht amoi ins Hofbräuhaus wia er des friacha so gwohnt wor. Ea bstejd si a Bier nachn andan, vagisst doriba sein Aftrog und sitz no heit do. Derwei woat de Bayerische Regierung no imma af de gettlichn Ratschläg...
Zeichntrickfuim.
"Ein Münchner im Himmel" in da Version vum Gondrell hod de Fuimmocha Walter und Traudl Reiner 1962 zu an Zeichntrickfuim inspiriat. Ois Tonspur is de Rezitation vum Gondrell vawendt worn.
Heide Schmidt

D'Heide Schmidt, auf'd Wöid kemma ois Heide Kollmann am 27. Nowemba 1948 in Kemptn im Allgäu, is a östarreichische Politikarin (vu da FPÖ und späda vum LIF) und Juaristin.
Heakunft und Ausbüidung.
Nochdem si iare Öitan scheidn lossn hom, iss im 1950a-Joa mid iara Muata und iara Schwesta vu Kemptn noch Wean üwasiedlt. Noch da Matura im 1966a-Joa hods an da Uni Wean Rechtswissnschoftn studiad und duat ian Dokta gmocht. Nochdem aa si si scheidn hod lossn, hod si si in Naum vu iam Ex-Mau ghoidn. Bis 1988 hods ois Ghüifin in da Voiksaunwoitschoft z'Wean goawad und si woa in dea Zeid beim ORF in ana Berotungssendung tätig. Ungefäa zu dea Zeid aa hods a Sozial- und Wiatschoftswissnschoftsstudium gmocht.
Politische Laufbauh.
in da FPÖ.
D'Heide Schmidt woa seid'm 1973a-Joa Mitglied vu da Freiheitlichn Partei. 1988 iss duat Genaralsekretäarin woan und vu'm 1990a-Joa bis 1993 woas d'Stöivatretarin vum Bundesparteiobmau, dea zu dea Zeid da Haider Jörgl woa. 1992 iss außadem, auf Wunsch vu'm Haider, d'FPÖ-Kandidatin bei da Bundespresidentnwoih gwesn und hod ois easchte Frau in da Gschicht vu östareichische Bundespresidentnwoihn a zwoastelligs Eagebnis zsaummbrocht (16,4 %).
Vu 1987 bis 1990 woas a Mitgliad vu'm Bundesrot und vu 1990 bis 1999 vu'm Nazionalrot (vu'm 1993a-Joa weg owa schau nimma fia'd FPÖ). Vu 1990 bis 1994 woas außadem de dritte Nazionalrotspresidentin.
s'Liwarale Forum.
Am 4. Februa 1993 hod si d'Schmidt mid iare Parteikolleng Friedhelm Frischenschlager, Klara Motter, Thomas Barmüller und aundare vu da FPÖ losglöst. Des woa a Reakzion auf a vu'm Haider aungstrengts Voiksbegehrn üwa'd Ausländapolitik, des da liwarale Flügi um'd Schmidt ned midtrong hod woin. Vu da FPÖ unta'm Haider haum si si außadem in eanara EG-Politik, beim Mindaheitnschutz, bei da Ausländaintegrazion und im politischn Stil untaschiedn. De Gruppm um'd Schmidt hod desweng s"'Liwarale Forum" (Liberales Forum, LIF) gründet.
Vu 1993 bis 2000 woa d'Schmidt daun d'Bundessprecharin vu'm LIF, des 1994 und 1995 bei de Nazionalrotswoihn in Einzug in'dn Nazionalrot jeweus gschofft hod. In Wean, Niedaöstareich und in da Steiamoak hods s'LIF jeweus in'dn Laundtog gschofft. 1998 is d'Schmidt nu amoi bei da Bundespresidentnwoih autretn, wos desmoi 11,1 % gschoffd hod.
1999 iss LIF unta da Schmidt daun owa knopp an da 4-Provenz-Hüadn gscheitad und desweng aus'm Nazionalrot gflong. Auf des auffi hod si d'Schmidt aus da Togespolitik zruckzong, de danoo Voasitznde vu'm "Institut fia a offene Gsöischoft" (Institut für eine offene Gesellschaft) woan, ana parteiunobhänging Privatstiftung, de duach a Iniziative vu da Schmidt entstaundn is.
Im Juli 2008 is d'Schmidt in'd Togespolitik zruckkemma, indems d'Spitznkandidatin vu'm LIF fia'd Nazionalrotswoih gmocht hod. Am 23. Septemba hods noch'm Rücktritt vum Alexander Zach ois Bundessprecha des Aumt intarimistisch üwanumma. Weu s'LIF bei da Woih am 28. Septemba owa netta 2,1 % gschofft hod und desweng ned wieda in'dn Nazionalrot kemma is, hod s'Schmidt si am 30. Septemba endgüitig aus da Politik zruckzong.
Kasern

A Kasern is a militärische Gebeideanlog a dera wo Soidatn oda Bolizei undabrocht hand. Kasernen hand a Teil vo arana Garnision. De easchtn Kasernen hamd scha d Rema ghod, vom lateinischn Wort "castrum" (befestigts Militärlaga) stammt a da Begriff "Kasern".
Bilabial

A Bilabial is a Konsonant, wou mit de zwoa Lippm gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane: [ ]
Labiodental

A Labiodental is a Konsonant, wou mit da untern Lippm und de owern Schnaidezee gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane: [ ]
Dental

A Dental is a Konsonant, wou mit da Zunga ån de owern Schnaidezee gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
Fir de åndern dentaln Konsonantn hout d IPA koane extra Zaichn, dej kinna ower min Zousozzaichn fir a dentale Assprouch [] und an Zaichn fir alveolare Lautt büldt wern, de eftern han:
De boarische Sprouch kennt koan vo deane Lautt.
Ü

S'Ü (kloa gschrim ü) is a Buchstob vum lateinischn Alphabet, des aus am U mid am Trema (oda "Umlaud") bestehd.
Vawendung.
ois U mid Umlaud.
Im Deitschn güit s'Ü ois a U mid Umlaudpunktal drüwa, ned ois komplett eigna Buchstob. S'Ü kau fia'n laungen Laud [] oda fia'n kuazn Laud [] steh, s'kuaze [] gibts im Deitschn netta in Fremdweata. Altanativ zu am "Ü" kau ma im Deitschn aa "UE" schreim, wos hauptsächli gmocht wiad, waun a "Ü" technisch ned möglich is.
Aus'm Deitschn is s'Ü in skandinavische Sprochn wia s'Schwedische eidrunga, wos "tyskt y" („deitsches Y“) gnennd wiad und netta in Wöata voakimmd, de aus'm Deitschn staummen.
Entwückid hod si s'U mid Umlaud aus am U mid am kloan E drüwa (Uͤ), des mid da Zeid zu zwoa Punktal ogwaundlt woan is.
ois U mid Diarese-Zeichn.
Im Spanischn, und Katalanischn wiad s'Ü gschrim, waun ma kennzeichna muaß, dass a U in am Woat ned stumm is, sondan ois U auszsprecha is. D'Buchstomkombinazion "gue" wiad nämli im Spanischn ois [] ausgsprocha, "güe" owa ois []. Im Fraunzösischn gibts s'Ü netta in a poa Eignnaumen wia in "Capernaüm", im brasilianischn Portugiesischn gheads zwoa eigntli aa gschrim ("qüinqüelíngüe" „fümfsprochig“), wiad owa imma öfta ausglossn. Im Rest vum portugiesischn Sprochgebiet schreibt ma ka Ü ned.
ois eignes Zeichn.
In vüi Tuaksprochn, im Ungarischn und im Estnischn stehd s'Ü fia'n Laud []. Im Ungarischn kennd ma aa nu a Ű, des fia den söiwn Laud stehd, waun a laung is [].
In de chinesischn Umschriftn Pinyin und Wade-Giles stehd s'Ü emso fias [], wobei ma de Punktal im Pinyin netta schreibt, waun a Woat ohne de Punktal vawexlt wean kentad. Auf de chinesischn Tastatuan gibts owa ka "Ü" ned, drum nimmd ma in da Rögi s'"V", des eh sunst ka Vawendung ned hod. De austronesische Sproch Rotumanisch kennd s"'Ü" emfois ois Zeichn fias [y].
Doastellung am Rechna.
Im Unicode is s'Ü an de Codepunkte U+00DC (da Großbuchstob) und U+00FC (da Kloabuchstob) voahaundn. Desöim Stöin belegts in ISO 8859-1.
In TeX kau ma s'Ü im Textsotz mid de Befehle codice_1 und codice_2 und grafischn Sotz mit codice_3 und codice_4 schreim.
Im HTML gibts de benaunnten Zeichn codice_5 fias große Ü und codice_6 fias kloane ü.
Alveolar

A Alveolar is a Konsonant, wou mit da Zunga ån oder ban Zådåmm (des is da Wulst direkt hinter de owern Schnaidezee, in da Fåchsprouch: d Alveoln), gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane: [ ].
Postalveolar

A Postalveolar is a Konsonant, wou mit da Zunga hintern Zådåmm (in da Fåchsprouch: d Alveoln) gsprocha wird. D Zunga ligt a bissal waiter hint ols wej ba de alveolarn Konsonantn. D Zungaform bstimmt nou nu de fainere Assprouch.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
Fir de åndern postalveolarn Konsonantn hout d IPA koane extra Zaichn, fir dej wern de Zaichn fir de dentaln Lautt mitvawendt, zåmmat mit Zousozzaichn, je nouch da Zungaform.
De boarische Sprouch kennt vo deane: []
Retroflex

A Retroflex is a Konsonant, wou mit ara (quase) zruckbunga Zunga gsprocha wird. D Zunga legt'se hintern Zådåmm (in da Fåchsprouch: d Alveoln). 
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt koan vo deane Lautt.
Ostfränkisch

Ostfränkisch wean in Bayern de ostfränkischn Dialekte gnennd.
Ostfränkische Dialekte.
As "Linguasphere Register" (Ausgob 1999/2000, Seitn 431, Zone 52-ACB-dj) fiaht unta'm "Ostfränkischn" 14 Dialekte af:
Foaschung.
Da Woatschotz vo de ostfränkischn Dialekte wead im "Ostfränkischen Wörterbuch" eafosst und bschriem. Da "Sprachatlas von Unterfranken", da "Sprachatlas von Mittelfranken" und da "Sprachatlas von Nordostbayern" eafossn de Sprocheadkunde vo de ostfränkischn Dialekte in Bayern. De ostfränkischn Dialekte af'n Gebiet vum Freistoot Thüringen san bzw. wean vo da "Arbeitsstelle Thüringisches Wörterbuch" bzw. vo da Nochfoigeeihrichtung da "Arbeitsstelle Thüringische Dialektforschung" in Jena wissnschoftli eafoaschd.
Stodteile vo Soizburg

s Stodgebiet vo Soizburg is laut de Bestimmungen vo da Magistratsdirekzion in 24 Stodteie midsomt drei Londschaftsraime, in 33 Zählabezirke, sowia in 14 Katastralgmoana gliadat. 
Stodteie.
D' Stod Soizburg besteht aus 24 Stodteie und aus drei Londschoftsraime:
Jingane Stodteie.
Jingane Stodteie san:
Katastralgmoana.
Offiziell gibt s in Soizburg a d' Eiteilung in Katastralgmoana, und dovo hod Soizburg 14:
Soizburg, Maxgloan, Morzg, Gnigl, Itzling, Aing, Liafaring und Leopoidskron "(ois a Gaunza)"; Goasberg, Haiberg, Berghoam, Hoiwaung, Sieznhoam und Wois "(zum Tail)". D' letztan san nämlich nur zum Tail eigmoand worn, und desweng gibt s aa in de Nochbagmoana Katastralgmoana, de wos a so haassn.
Palatal

A Palatal is a Konsonant, wou min Zungabugl ån oder ban vordern (hirtn) Gama, in da Fåchsprouch: es Palatum, gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane: [ ]
Velar

A Velar is a Konsonant, wou min hintern Zungabugl ån oder ban hintern (woichn) Gama oder Gamasegl, in da Fåchsprouch: es Velum, gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane: [ ]
Uvular

A Uvular is a Konsonant, wou mit da hintern Zunga ån oder ban Gamazapfal, in da Fåchsprouch: d Uvula, gsprocha wird.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane
Enotna Lista

D'Enotna Lista (haaßt „Einheitslistn“, Obküazung: "EL") is, so ia Söibstbeschreiwung, d'Einheitspartei vu de Käantna Slowenen. Seit 2003 is da Voasitznde vu da EL da Vladimir Smrtnik. D'EL is 1991 aus'm "Klub vu de slowenischn Gemeinderäte" entstaundn, dea wieda 1973 entstaundn is, wia si vaschiedene slowenische Gemeinderotsfrakzionen zsaummgschlossn hom. Seit 1950 schau kandidian slowenische Listn rögimäßig auf da Gemeindeebne. Aa deitschsprochige Ned-Slowenen kinan bei da EL Mitgliad sei und midoawatn. Da Sitz vu da EL, de in 24 Gemeindeoaganisazionen untateud is, is in Klongfuat.
Da Aunteu vu Käantna Slowenen aun da Käantna Bevöikarung reicht ned fia a Grundmandat, des ma zum Einzug in'dn Laundtog brauchd. Im zwoasproching Gebiet is d'EL owa in vüi Gemeinderäte vatretn, momentan stöids 47 Gemeinderotsmidgliada. In maunche Gemeindn gibts eigene Listn, de owa unta da EL vaeint san. In Globasnitz und in Zöi stöid d'EL in Vizebuagamoasta und in Bleiberg an Stodrot. Duach Kooparazionen mid de Grean und mi'm LIF woa d'EL vu 1986 bis 1999 im Nazionalrot vatretn; 2008 bei da Woih haums s'LIF untastützd, bei dem da Voiksgruppmvatreta Rudolf Vouk da Käantna Spitznkandidat woa, s'LIF hods owa ned ins Parlament gschofft.
2009 hod d'EL zum easchtn Moi a Büagamoastawoih gwuna: In Bod Eisnkoppi hod da Josef Smrtnik vu da EL d'Stichwoih geng an SPÖ-Kandidatn mid 50,4 % fia si entscheidn kina. Da Smrtnik is damid da easchte Büagamoasta in da Nochkriagszeid, dea vu ana slowenischn Listn gstöid wiad.
D'EL oawat eng mid de "Südkärntna Bauan" ("Skupnost južnokoroških kmetov") zsaumm, de bei da Laundwiatschoftskaummerwoih 2006 7,4 % vu de Stimmen gschofft hod und so zwoa Mandate kriagt hod.
Seid 2006 is d'Enotna Lista a Voimitgliad vu da Eiropäischn Frein Allianz.